Нұрлан Айтманұлы Жоламанов

Нұрлан Айтманұлы Жоламанов (25 шілде 1956, Берді ауылы, Орынбор облысы, РКФСР) – әскери қызметкер, Қазақстан Республикасы Ұлттық қауіпсіздік комитеті Шекара қызметінің Директоры (16.01.2013 бастап)  Н. Джуламанов назначен директором пограничной службы Казахстана, генерал-лейтенант (2012)Джуламанов Нурлан Айтманович (персональная справка).

 Өмірбаяны 
 Білімі 
Ресейдің Орынбор жоғары әскери басшылық училищесі (1978),

Құрлық әскерлерінің әуе қорғанысы әскери академиясы (1989)

Ресей Федерациясының Қарулы Күштерінің Бас Штаб әскери академиясы (2001). 

 Қызмет жолы 
1978 – 86 ж. Орта Азия әскери округінде зениттік взвод командирі, батарея командирінің орынбасары, батарея командирі, Кеңес армиясының Оңтүстік әскерлері тобында батарея командирі қызметтерін атқарды.

1989 – 1993 жылдары Кеңес армиясының Батыс әскерлері тобында жеке зениттік ракета полкінің штаб бастығы,

1993 – 1998 жылдары Қазақстан Республикасы Қарулы Күштерінде зениттік ракета бригадасы командирі, Қазақстан Республикасы Қарулы Күштері Әуе қорғанысы әскерлері басқармасының бастығы,

1998 – 2000 жылдары Әуе қорғанысы әскерлерінің қолбасшысы, Қазақстан Қарулы Күштері Жоғарғы шекара командалық училищесінің бастығы, Қазақстан Қарулы Күштері Бас штабы бастығының орынбасары – әскери-даярлық басқармасының бастығы, Қазақстан Қарулы Күштері Бас штабы бастығының орынбасары қызметтерінде болды.

2001 жылы Ресей Қарулы Күштері Бас штабының Әскери академиясын үздік және алтын медальмен бітірді.Батыс Қазақстан облысы. Энциклопедия. — Алматы: «Арыс» баспасы, 2002 жыл. ISBN 9965-607-02-8

2002 жылдың қаңтарынан 2003 жылдың қыркүйегіне дейін — Шығыс әскери округінің қолбасшысы болды.

2003 жылдың қыркүйегінен 2004 жылдың желтоқсанына дейін — Қазақстан Республикасы Қарулы Күштері Құрлық әскерлерінің бас қолбасшысы болды.

2006 жылдың шілдесінен 2009 жылдың шілдесіне дейін — Қазақстан Республикасы Қорғаныс министрлігі Штабтар басшылары комитеті төрағасының орынбасары болды.

2009 жылы 17 шілдеде Қазақстан Республикасы Президентінің Өкімімен Қазақстан Республикасы Қорғаныс министрінің орынбасары болып тағайындалды.

2010 жылдың 5 қарашасында басқа жұмысқа ауысуына байланысты қызметінен босатылды.

2010 жылдан бастап — Қазақстан Республикасы Қорғаныс министрлігі Штабтар басшылары комитеті төрағасының бірінші орынбасары болды.

2012 жылы 7 мамырда Қазақстан Республикасы Қарулы Күштерінің 20 жылдығына орай генерал-лейтенант атағы берілді.

2013 жылы 15 қаңтарда Қазақстан Республикасы Президентінің Өкімімен Ұлттық қауіпсіздік комитеті төрағасының орынбасары – Шекара қызметінің директоры болып тағайындалды.

2014 жылдың 27 қазанында ҰҚК баспасөз қызметі Жоламановтың билігін асыра пайдаланды деген күдікпен ұсталғанын хабарлады.

2015 жылғы 6 наурызда Нұрлан Айтманұлының мүлкі тәркіленіп, жазасын қатаң режимдегі түзеу колониясында өтейтін мемлекеттік қызметте жауапты және басшылық лауазымдарды атқару құқығынан өмір бойына айыра отырып, 11 жылға бас бостандығынан айыру жазасына кесілді. Сондай-ақ сот Жоламановты генерал-лейтенант әскери атағы мен мемлекеттік марапаттарынан айыру туралы ұсынысты ел президентіне енгізу туралы шешім қабылдады. Жоламановтың өзі кінәсін мойындамай, бұған дейін ол бұл істі саяси тапсырыс деп атады.

Жазасын Қарағанды облысы Долинка ауылындағы колонияда өтеткізуде. 2017 жылдың наурыз айында Жоламановтың 60 жасқа толуына байланысты рақымшылық жасау туралы өтініш түсті, онысы қабылданбады.

 Марапаттары 
 2 дәрежелі Даңқ ордені (2007),
 Авиация генерал-майоры (05.1998) 
 Генерал-лейтенант (04.05.2012) «Жоғары әскери және арнаулы атақтар беру туралы» Қазақстан Республикасы Президентінің 2012 жылғы 4 мамыр № 316 Жарлығы

 Дереккөздер 

Санат:1956 жылы туғандар
Санат:Қазақстан генерал-лейтенанттары
Санат:Қазақстан Республикасы Ұлттық қауіпсіздік комитетінің Шекара қызметі директоры